CELEX: 62017TN0479
Language: mt
Date: 2017-08-02 00:00:00
Title: Kawża T-479/17: Rikors ippreżentat fit-2 ta’ Awwissu 2017 – PO vs SEAE

16.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 347/35
            
         Rikors ippreżentat fit-2 ta’ Awwissu 2017 – PO vs SEAE
   (Kawża T-479/17)
   (2017/C 347/44)
   Lingwa tal-kawża: il-Franċiż
   
      Partijiet
   
   
      Rikorrent: PO (rappreżentanti: N. de Montigny u J. N. Louis, avukati)
   
      Konvenut: Servizz Ewropew għall-Azzjoni Esterna
   
      Talbiet
   
   Ir-rikorrent jitlob lill-Qorti Ġenerali jogħġobha:
   
               —
            
            
               tannulla:
               
                           —
                        
                        
                           il-karta ta’ kalkolu tal-10 ta’ Novembru 2016 li ġiet trażmessa mir-riżorsi umani tas-SEAE kif ukoll, skont il-każ, il-messaġġ elettroniku tal-24 ta’ Ottubru 2016 li permezz tiegħu l-istess servizz jindikalu li ma għandux dritt għal rimbors tal-ispejjeż skolastiċi taż-żewġ ulied tiegħu lil hinn mil-limitu massimu previst fl-Artikolu 15 tal-Anness X tar-Regolamenti tal-Persunal peress li qiegħed isegwi taħriġ professjonali ġdid;
                        
                     
                           —
                        
                        
                           skont il-każ, ir-risposta taċ-ċaħda espliċita tal-ilment tiegħu tas-16 ta’ Mejju 2017;
                        
                     
         
               —
            
            
               tikkundanna lill-konvenut għall-ispejjeż kollha tal-kawża.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv huwa bbażat fuq eċċezzjoni ta’ illegalità peress li l-karta ta’ kalkolu tal-10 ta’ Novembru 2016 (iktar ’il quddiem id-“deċiżjoni individwali kkontestata”), kif ukoll in-nota tal-15 ta’ April 2016 u n-nota tat-22 ta’ Settembru 2016 li hija bbażata fuqhom u l-Guidelines jiksru r-Regolamenti tal-Persunal tal-Unjoni Ewropea (iktar ’il quddiem ir-“Regolamenti”) u l-Anness X tiegħu.
            
         
               2.
            
            
               It-tieni motiv huwa bbażat fuq eċċezzjoni ta’ illegalità peress li l-imsemmija noti li fuqhom hija bbażata d-deċiżjoni individwali kkontestata jiksru l-Guidelines.
            
         
               3.
            
            
               It-tielet motiv huwa bbażat fuq l-illegalità tad-deċiżjoni individwali kkontestata u jinvoka l-ilmenti segwenti:
               
                           —
                        
                        
                           ksur tal-prinċipji ta’ prevedibbiltà, ta’ aspettattivi leġittimi u ta’ ċertezza legali u ksur tal-prinċipju ta’ amministrazzjoni tajba kif ukoll tad-drittijiet kweżiti tagħhom;
                        
                     
                           —
                        
                        
                           ksur tad-dritt għal familja u tad-dritt għall-edukazzjoni;
                        
                     
                           —
                        
                        
                           ksur tal-prinċipju ta’ ugwaljanza fit-trattament u ta’ nondiskriminazzjoni;
                        
                     
                           —
                        
                        
                           nuqqas ta’ bbilanċjar tal-interessi u ta’ rispett tal-prinċipju ta’ proporzjonalità tal-miżura adottata.